pythainlp/thaigov-v2-corpus-22032023 huggingface dataset:
วันอังคารที่ 22 มิถุนายน 2564
เดินหน้าขับเคลื่อน BCG Model ภาคเกษตร
กระทรวงเกษตรฯ เดินหน้าขับเคลื่อน BCG Model ภาคเกษตร ผลักดันเกษตรไทยสู่ 3 สูง “ประสิทธิภาพสูง มาตรฐานสูง รายได้สูง”
ดร.ทองเปลวกองจันทร์ปลัดกระทรวงเกษตรและสหกรณ์เป็นประธานการประชุมคณะกรรมการขับเคลื่อนการพัฒนาเศรษฐกิจชีวภาพเศรษฐกิจหมุนเวียนและเศรษฐกิจสีเขียว(BCG Model)ด้านการเกษตรผ่านระบบVDO Conferenceซึ่งกลไกการขับเคลื่อนการพัฒนาภาคการเกษตรด้วยBCG Modelนั้นกระทรวงเกษตรและสหกรณ์ได้มีการแต่งตั้งคณะกรรมการขับเคลื่อนการพัฒนาเศรษฐกิจชีวภาพเศรษฐกิจหมุนเวียนและเศรษฐกิจสีเขียว(BCG Model)ด้านการเกษตรโดยมีปลัดกระทรวงเกษตรและสหกรณ์เป็นประธานมีอํานาจหน้าที่ในการกําหนดแนวทางมาตรการหรือกลไกการดําเนินงานร่วมกับหน่วยงานที่เกี่ยวข้องให้เป็นไปตามแผนงานภายใต้กรอบยุทธศาสตร์การขับเคลื่อนการพัฒนาประเทศไทยด้วยโมเดลเศรษฐกิจBCGพ.ศ. 2564 – 2569ที่เกี่ยวข้องกับภาคการเกษตรพิจารณาแผนงาน/โครงการงบประมาณและวางระบบการติดตามและประเมินผลการดําเนินงานขับเคลื่อนการพัฒนาเศรษฐกิจชีวภาพเศรษฐกิจหมุนเวียนและเศรษฐกิจสีเขียวด้านการเกษตร(BCG Model)ซึ่งรัฐมนตรีว่าการกระทรวงเกษตรและสหกรณ์ได้ลงนามคําสั่งแล้วเมื่อวันที่24พฤษภาคม2564ที่ผ่านมา
สำหรับแนวทางการขับเคลื่อนภาคการเกษตรด้วยBCG Modelของกระทรวงเกษตรและสหกรณ์มีเป้าหมายเพื่อ“ปรับเปลี่ยนระบบการเกษตรของประเทศไทยสู่3สูงคือประสิทธิภาพสูงด้วยการใช้เทคโนโลยีและนวัตกรรมผสานภูมิปัญญามุ่งยกระดับผลผลิตเกษตรสู่มาตรฐานสูงครอบคลุมทั้งด้านคุณภาพโภชนาการความปลอดภัยและระบบการผลิตที่ยั่งยืนเพื่อเป้าหมายให้การทําการเกษตรเป็นอาชีพที่สร้างรายได้สูงด้วยการผลิตสินค้าเกษตรที่เน้นความเป็นพรีเมี่ยมมีความหลากหลายและกําหนดราคาขายได้ตามคุณภาพของผลผลิตเกษตร”
ดร.ทองเปลวกล่าวว่าการพัฒนาภาคเกษตรและการสร้างมูลค่าเพิ่มทางเศรษฐกิจให้กับภาคเกษตรภายใต้แนวคิดBCG Modelจําเป็นต้องเชื่อมโยงกับอุตสาหกรรมเป้าหมาย(S-curve) 4อุตสาหกรรมสําคัญของประเทศได้แก่(1)เกษตรและอาหาร(2)สุขภาพและการแพทย์(3)พลังงานวัสดุและเคมีชีวภาพและ(4)การท่องเที่ยวและเศรษฐกิจสร้างสรรค์เป็นการเชื่อมโยงกับการยกระดับเศรษฐกิจฐานรากโดยบูรณาการห่วงโซ่คุณค่า(Value Chain)ของการพัฒนาตั้งแต่ต้นทางกลางทางปลายทางโดยใช้ฐานความหลากหลายทางชีวภาพและความหลากหลายทางวัฒนธรรมเชื่อมโยงภาคเกษตรกับภาคอุตสาหกรรมเข้าด้วยกันซึ่งมีเป้าหมายเชิงยุทธศาสตร์ด้านการเกษตรเพื่อให้GDPภาคเกษตรเติบโตอย่างสมดุลและมีเสถียรภาพรายได้เกษตรกรเพิ่มขึ้นรวมถึงอนุรักษ์ฟื้นฟูและใช้ประโยชน์จากทรัพยากรการเกษตรอย่างสมดุลและยั่งยืน
ทั้งนี้สํานักงานเศรษฐกิจการเกษตรได้ดําเนินการรวบรวมประเด็นและกิจกรรมเพิ่มเติมภายใต้BCG Value Chainภาคการเกษตรและได้ดําเนินการพิจารณาโครงการและกิจกรรมของหน่วยงานต่างๆในปีงบประมาณพ.ศ. 2565โดยคัดเลือกโครงการที่สอดคล้องกับกรอบการดําเนินงานBCG Value Chainภาคการเกษตรภายใต้หลักการ“ตลาดนําการผลิต”จํานวน39โครงการนอกจากนี้ที่ประชุมเห็นชอบกรอบแนวทางการขับเคลื่อนภาคการเกษตรด้วยโมเดลเศรษฐกิจBCGของกระทรวงเกษตรและสหกรณ์ประจําปีงบประมาณพ.ศ. 2566 – 2570ในระดับกรมและระดับจังหวัดด้วยเพื่อให้การจัดทำแผนงาน/โครงการขับเคลื่อนการดำเนินงานภาคเกษตรด้วยโมเดลเศรษฐกิจBCGของกระทรวงเกษตรและสหกรณ์มีความสอดคล้องเชื่อมโยงกันตลอดห่วงโซ่คุณค่าและให้เกิดผลเป็นรูปธรรมอย่างแท้จริงในเบื้องต้นสป.กษ.ได้คัดเลือกพื้นที่นำร่อง5จังหวัดได้แก่ราชบุรีพัทลุงจันทบุรีขอนแก่นและลำปาง
วันพุธที่ 6 ตุลาคม 2564
รัฐบาลเดินหน้าจัดหาวัคซีนป้องกันโควิด-19 อย่างต่อเนื่อง
วันอังคารที่ 5 ตุลาคม 2564
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลเดินหน้าจัดหาวัคซีนป้องกันโรคโควิด-19 อย่างต่อเนื่อง เพื่อสร้างภูมิคุ้มกันให้ประชาชนทั้งประเทศให้ได้มากที่สุด เช่น วัคซีนไฟเซอร์ มีแผนส่งมอบภายในเดือน ต.ค. นี้ 8 ล้านโดส และส่งจนครบ 30 ล้านโดสภายในสิ้นปีนี้ วัคซีนแอสตราเซนเนกาจะส่งมอบภายในเดือนนี้ กว่า 6 แสนโดส และสำหรับปี 2565 อีก 60 ล้านโดส คาดว่าจะส่งมอบในช่วงไตรมาสแรกของปี จำนวน 15 ล้านโดส ไตรมาสที่ 2 จำนวน 30 ล้านโดส และไตรมาสที่ 3 จำนวน 15 ล้านโดส โดยเมื่อรับมอบวัคซีนแล้วกรมวิทยาศาสตร์การแพทย์จะตรวจวิเคราะห์คุณภาพของวัคซีนตามที่ได้ขึ้นทะเบียนไว้กับ อย. และเร่งกระจายไปยังพื้นที่เป้าหมายเพื่อจัดการฉีดวัคซีนให้แก่ประชาชนโดยเร็ว
“รวมไทยสร้างชาติ” กับสำนักโฆษก สำนักเลขาธิการนายกรัฐมนตรี
วันศุกร์ที่ 17 ธันวาคม 2564
อธิรัฐ ตรวจความพร้อม จ.ชลบุรี ดูแลนักท่องเที่ยวและมาตราการป้องกันโควิด-19
สร้างความมั่นใจช่วงเทศกาลปีใหม่
วันศุกร์ที่ 17 ธันวาคม 2564 ดร.อธิรัฐ รัตนเศรษฐ รัฐมนตรีช่วยว่าการกระทรวงคมนาคม ลงพื้นที่ท่าเทียบเรือเกาะลอย อ.ศรีราชา จ.ชลบุรี โดยมีนายสมพงษ์ จิรศิริเลิศ รองอธิบดีกรมเจ้าท่า ด้านปฏิบัติการ พร้อมด้วย นายพิสุทธิ์ อมรยุทธิ์ ผู้อำนวยการสำนักงานเจ้าท่าภูมิภาคที่ 6 นายปรีชา เพชรเลิศ หัวหน้ากลุ่มตรวจสภาพเรือ รักษาการในตำแหน่ง ผู้อำนวยการสำนักงานเจ้าท่าภูมิภาคสาขาชลบุรี นายนัฐธี เม่นนิ่ม ผู้อำนวยการสำนักงานควบคุมการจราจรและความปลอดภัยทางทะเล และนายเอกราช คันธโร ผู้อำนวยการสำนักงานเจ้าท่าภูมิภาคสาขาพัทยา ร่วมให้การต้อนรับ ในการตรวจความพร้อมรับนักท่องเที่ยวช่วงเทศกาลปีใหม่ซึ่งจากสถิติ 3 เดือนย้อนหลัง (ก.ย. - พ.ย. 64) ท่าเทียบเรือเกาะลอยมีผู้ใช้บริการเฉลี่ยเดือนละกว่า 6,000 คน และในช่วงปีใหม่คาดว่าจะมีจำนวนเพิ่มมากขึ้น ท่านรัฐมนตรีช่วยฯ จึงได้มอบหมายให้สำนักงานเจ้าท่าภูมิภาคสาขาชลบุรี เข้มงวดความปลอดภัยและมาตรการป้องกันการแพร่ระบาดโควิด-19 รวมถึงให้ผู้ประกอบการตรวจสอบเรือทุกลำต้องอยู่ในสภาพพร้อมให้บริการ และเพียงพอต่อจำนวนนักท่องเที่ยว
จากนั้นเดินทางไปยังสำนักงานเจ้าท่าภูมิภาคสาขาพัทยา เพื่อรับฟังการบรรยายสรุปภารกิจของสำนักงานเจ้าท่าฯ และสำนักงานควบคุมการจราจรและความปลอดภัยทางทะเล และการเตรียมพร้อมมาตรการป้องกันโควิด-19 โดยเฉพาะที่ท่าเรือแหลมบาลีฮาย ท่าเรือหน้าบ้าน (เกาะล้าน) และท่าเรือหาดตาแหวน (เกาะล้าน) ซึ่งในปี 64 (ม.ค.-พ.ย.) มีผู้ใช้บริการรวมกว่า 343,899 คน และจะเพิ่มมากขึ้นในช่วงเทศกาลปีใหม่ ท่านรัฐมนตรีช่วยฯ ได้สั่งการให้สำนักงานเจ้าท่าฯ บูรณาการร่วมกับหน่วยงานที่เกี่ยวข้องจัดทำแผนปฏิบัติมาตรการเพื่อความปลอดภัยและการป้องกันการแพร่ระบาดโควิด-19 โดยให้จัดตั้งศูนย์อำนวยการความปลอดภัยทางน้ำ จุดอำนวยการความสะดวกและประชาสัมพันธ์ รวมทั้งจัดเจ้าหน้าที่ประจำจุดตามท่าเรือตลอดเวลา
วันศุกร์ที่ 9 กรกฎาคม 2564
สละเงินเดือน 3 เดือน
รมต.เกษตรฯ ประกาศสละเงินเดือน 3 เดือน ตามรอยนายกฯ เพื่อนำไปเป็นส่วนหนึ่งในการแก้ไขสถานการณ์โควิด-19
ดร.เฉลิมชัยศรีอ่อนรัฐมนตรีว่าการกระทรวงเกษตรและสหกรณ์เปิดเผยว่าจากสถานการณ์การระบาดของโรคโควิด-19ที่กำลังระบาดอย่างหนักในขณะนี้ทำให้พล.อ.ประยุทธ์จันทร์โอชานายกรัฐมนตรีและหัวหน้าศูนย์บริหารสถานการณ์การแพร่ระบาดของโรคติดเชื้อไวรัสโคโรนา2019 (ศบค.)ประกาศมาตรการควบคุมเข้มข้นพื้นที่สีแดงซึ่งมีผลบังคับใช้ตั้งแต่วันที่12กรกฎาคม2564เป็นต้นไปอีกทั้งนายกรัฐมนตรีและรมว.กลาโหมได้ประกาศว่าจะไม่รับเงินเดือนตำแหน่งนายกรัฐมนตรีเป็นเวลา3เดือนเพื่อให้เอาเงินก้อนนี้ไปใช้สำหรับการแก้ไขสถานการณ์โควิด-19ให้ประชาชนนั้นจึงทำให้ตนเห็นว่าหากการสละเงินเดือนรัฐมนตรีว่าการกระทรวงเกษตรและสหกรณ์จะสามารถช่วยแก้ไขสถานการณ์โควิด-19ได้ก็พร้อมเป็นส่วนหนึ่งในการแก้ไขปัญหาในครั้งนี้
สำหรับรัฐมนตรีช่วยว่าการกระทรวงเกษตรและสหกรณ์ได้แก่ร้อยเอกธรรมนัสพรหมเผ่าและนายประภัตรโพธสุธนพร้อมสละเงินเดือนเพื่อร่วมเป็นส่วนหนึ่งในการแก้ไขปัญหาด้วยในส่วนของนางสาวมนัญญาไทยเศรษฐ์ระบุว่าจะนำเงินเดือนในตำแหน่งรัฐมนตรีช่วยว่าการกระทรวงเกษตรและสหกรณ์ไปบริจาคช่วยเหลือบุคลากรทางการแพทย์และจัดซื้อวัสดุอุปกรณ์สิ่งของจำเป็นในการรักษาผู้ป่วยโควิด-19
ทั้งนี้ในส่วนของกระทรวงเกษตรและสหกรณ์ได้มีการเน้นย้ำการปฏิบัติงานของบุคลากรอย่างเข้มงวดและพิจารณาการเข้ามาปฏิบัติงานที่สำนักงานตามความจำเป็นและไม่เกิดผลกระทบต่อการปฏิบัติราชการ
วันศุกร์ที่ 11 กุมภาพันธ์ 2565
​Thailand- Slovak Republic agrees to promote water and waste management cooperation
​Thailand- Slovak Republic agrees to promote water and waste management cooperation
February 10, 2022, at 13.30 hrs, at the Ivory Room, Thai Khu Fah Building, Government House, H.E. Mr. Jaroslav Auxt, Ambassador of the Slovak Republic to Thailand, paid a courtesy call on Prime Minister and Defense Minister Gen. Prayut Chan-o-cha on occasion of his assumption of the position. Government Spokesperson Thanakorn Wangboonkongchana disclosed gist of the meeting as follows:
The Prime Minister welcomed the Slovak Ambassador to Thailand, and congratulated cordial relations between the two countries that have spanned for over 40 years. He affirmed the Thai Government’s full support to the Ambassador’s mission in Thailand, and its readiness to further forge close cooperation in the fields of mutual interest, both at the bilateral and multilateral levels.
The Slovak Ambassador expressed appreciation for the meeting today, which would be a good opportunity to discuss key benefiting issues, especially trade and investment cooperation. Cooperation on water management, and waste management, on which Slovak Republic has expertise, would also be relevant with Thailand’s BCG economic model, and benefit post-COVID-19 sustainable development endeavor of the two countries.
Both parties also came to terms that Thailand and the Slovak Republic have more potential and opportunities to expand mutual trade and investment, on which the Prime Minister would like to see the balance between trade volume and value. He also extended an invitation to Slovak investors to invest in the Eastern Economic Corridor (EEC), and make use of Thailand’s strategic location as their manufacturing base and distribution hub in the ASEAN region. The Prime Minister and Slovak Ambassador agreed to restore the Joint High-Level Commission on Economic Co-operation (JEC) to pave way for economic cooperation expansion, and endorse Thailand-EU FTA negotiation which would also benefit cooperation between Thailand and the Slovak Republic at both bilateral and multilateral levels.
The Prime Minister and Slovak Ambassador also discussed the Myanmar situation. The Ambassador commended the Thai Government’s humanitarian and public health assistance provided to Myanmar and its people, and expressed confidence that Thailand and ASEAN would play an important role in bettering the Myanmar situation.
The Slovak Ambassador also congratulated Thailand’s hosting of the APEC Summit this year, and affirmed his country’s full support. The Prime Minister also expressed confidence that Thailand’s hosting of the APEC Summit under theme “Open. Connect. Balance.” would not only contribute to ASEAN-EU connectivity, but also the bilateral cooperation between Thailand and Republic of Slovak.
วันอังคารที่ 28 มิถุนายน 2565
เฝ้าระวังเด็กนักเรียนติดโควิด ย้ำมาตรการป้องกันทั้งในบ้านและโรงเรียนสกัดการแพร่เชื้อในสถานศึกษา
.....
พลเอก ประยุทธ์ จันทร์โอชา นายกรัฐมนตรี และ รมว.กลาโหม ห่วงเด็กนักเรียนมีโอกาสได้รับ/แพร่เชื้อโควิด-19 โดยเฉพาะเด็กเล็กที่ยังไม่ได้รับการฉีดวัคซีน
.
จึงสั่งการให้กระทรวงศึกษาธิการกำชับสถานศึกษาทั่วประเทศเฝ้าระวังการแพร่ระบาดโควิด-19 ในโรงเรียน หลังการเปิดภาคเรียน 1/65 มาได้กว่าหนึ่งเดือน พบผู้ป่วยเด็กเพิ่มขึ้น และกระจายตัวไปสู่ครอบครัว หลังจากมีการรายงานว่า เด็กประมาณครึ่งหนึ่งพบหลักฐานการติดเชื้อแบบไม่แสดงอาการ จึงขอให้สถานศึกษาหมั่นทำความสะอาดโรงเรียนสม่ำเสมอ เพื่อลดความเสี่ยงในการแพร่กระจายเชื้อ
.
พร้อมฝากถึงผู้ปกครองสังเกตอาการ ตรวจคัดกรองบุตรหลานก่อนพามาโรงเรียน และปฏิบัติตามมาตรการด้านสาธารณสุข Universal Prevention เพื่อความไม่ประมาทและลดความเสี่ยงการรับ/แพร่เชื้อโควิด-19 ในโรงเรียนด้วย
#ไทยคู่ฟ้า#ร่วมต้านโควิด19
-------------------
วันพฤหัสบดีที่ 28 กรกฎาคม 2565
นายกรัฐมนตรีและภริยา เป็นประธานในพิธีจุดเทียนถวายพระพรชัยมงคล เนื่องในโอกาสวันเฉลิมพระชนมพรรษาพระบาทสมเด็จพระเจ้าอยู่หัว 28 กรกฎาคม 2565 ณ เวทีใหญ่ ท้องสนามหลวง
นายกรัฐมนตรีและภริยาเป็นประธานในพิธีจุดเทียนถวายพระพรชัยมงคล เนื่องในโอกาสวันเฉลิมพระชนมพรรษาพระบาทสมเด็จพระเจ้าอยู่หัว 28 กรกฎาคม 2565 ณ เวทีใหญ่ ท้องสนามหลวง
นายธนกร วังบุญคงชนะ โฆษกประจำสำนักนายกรัฐมนตรีเผยว่า วันนี้ (28 กรกฎาคม 2565) เวลา 19.19 น. ณ เวทีใหญ่ ท้องสนามหลวง พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พร้อมด้วย นางนราพร จันทร์โอชา ภริยา เป็นประธานในพิธีจุดเทียนถวายพระพรชัยมงคล เนื่องในโอกาสวันเฉลิมพระชนมพรรษาพระบาทสมเด็จพระเจ้าอยู่หัว ประจำปีพุทธศักราช 2565 โดยมีประธานรัฐสภา ประธานศาลฎีกา ประธานวุฒิสภา ประธานองค์กรตามรัฐธรรมนูญ พร้อมคู่สมรส คณะรัฐมนตรีพร้อมคู่สมรส ข้าราชการชั้นผู้ใหญ่ ทหาร ตำรวจ พลเรือน และภาคประชาชน เข้าร่วมในพิธี
เมื่อนายกรัฐมนตรีและภริยา ถึงบริเวณพิธีท้องสนามหลวง ขึ้นสู่เวที นายกรัฐมนตรี ประธานรัฐสภา ประธานศาลฎีกา ทำวันทยหัตถ์ หน้าพระบรมฉายาลักษณ์พระบาทสมเด็จพระเจ้าอยู่หัวแล้ววางพุ่มทอง พุ่มเงิน นายกรัฐมนตรีถวายธูปเทียนแพ ก่อนจุดเทียนถวายพระพรชัยมงคล จากนั้นนายกรัฐมนตรี กล่าวกราบบังคมทูลถวายพระพรชัยมงคล และกล่าวนำถวายพระพรชัยมงคลหน้าพระบรมฉายาลักษณ์ฯ ความว่า
ขอเดชะฝ่าละอองธุลีพระบาทปกเกล้าปกกระหม่อม
ข้าพระพุทธเจ้า พลเอก ประยุทธ์ จันทร์โอชา นายกรัฐมนตรี ในนามของคณะรัฐมนตรี และพสกนิกรชาวไทยทุกหมู่เหล่า ทั้งที่มาชุมนุมพร้อมกันอยู่ ณ ที่นี้ และที่อยู่ในสถานที่ต่าง ๆ ทั่วประเทศ
มีความปลื้มปีติเป็นล้นพ้นที่ได้มาร่วมกันแสดงความจงรักภักดี และสำนึกในพระมหากรุณาธิคุณอันหาที่สุดมิได้ เนื่องในโอกาสมหามงคลเฉลิมพระชนมพรรษา วันที่ 28 กรกฎาคม พุทธศักราช 2565 นี้
ตลอดระยะเวลาที่ผ่านมาใต้ฝ่าละอองธุลีพระบาททรงปฏิบัติบำเพ็ญพระราชกรณียกิจนานัปการ
ด้วยพระราชวิริยอุตสาหะ เพื่อสร้างประโยชน์สุขแก่อาณาราษฎร ให้มีความสุขสวัสดิ์ มีคุณภาพชีวิตที่ดีอย่างพอเพียงและยั่งยืน ทรงสืบสาน รักษา และต่อยอดศาสตร์พระราชาแห่งสมเด็จพระบรมชนกนาถด้วยพระราชปณิธานอันแน่วแน่ ก่อให้เกิดโครงการในพระราชดำริน้อยใหญ่ที่ยังประโยชน์อเนกอนันต์แก่ปวงประชา และสร้างความเจริญก้าวหน้าอย่างมั่นคงแก่ประเทศชาติ ทั้งยังพระราชทานขวัญกำลังใจและความช่วยเหลือแก่ประชาชนที่ประสบทุกข์ภัย ให้สามารถพ้นผ่านความยากลำบากไปได้ แสงประทีปที่สว่างไสวทั่วราชอาณาจักรในวันนี้ เปรียบเสมือนพระเมตตาอาทรของใต้ฝ่าละอองธุลีพระบาทที่ส่องสว่างและให้ความอบอุ่นกลางดวงใจของปวงข้าพระพุทธเจ้า และจักประทับในจิตใจของปวงข้าพระพุทธเจ้าและเหล่าพสกนิกรตลอดไป
ในศุภวาระมหามงคลสมัยวันเฉลิมพระชนมพรรษา 28 กรกฎาคม พุทธศักราช 2565 ข้าพระพุทธเจ้าขอพระราชทานนำพสกนิกรทุกหมู่เหล่าทั่วพระราชอาณาจักร ถวายพระพรชัยมงคลโดยพร้อมเพรียงกัน ดังนี้
“ข้าพระพุทธเจ้าทั้งหลาย ขอพระราชทานถวายพระพรชัยมงคล ขอพลานุภาพแห่งคุณพระรัตนตรัยและสรรพสิ่งศักดิ์สิทธิ์ในสากล อีกทั้งพระบรมเดชานุภาพแห่งสมเด็จพระบุรพมหากษัตริยาธิราชเจ้า โปรดอภิบาลรักษาใต้ฝ่าละอองธุลีพระบาท ให้ทรงพระเจริญด้วยจตุรพิธพรชัย ทรงพระเกษมสำราญ พระเกียรติคุณแผ่ไพศาล มีพระราชประสงค์จำนงใด จงสฤษดิ์ดั่งพระราชหฤทัยปรารถนา สถิตเป็นมิ่งขวัญปกเกล้าเหล่าพสกนิกรชาวไทยตราบจิรัฐิติกาล”
ด้วยเกล้าด้วยกระหม่อม ขอเดชะ
จบแล้วดนตรีบรรเลงเพลงสรรเสริญพระบารมี นายกรัฐมนตรีและภริยารับมอบโคมเทียน และร่วมร่วมร้องเพลงสดุดีจอมราชา 2 จบ จากนั้นนายกรัฐมนตรีกล่าวนำ “ทรงพระเจริญ” 3 ครั้ง เป็นอันเสร็จพิธี
วันพุธที่ 18 สิงหาคม 2564
เกษตรฯ ปลดล็อกปัญหาทุเรียนไทยในตลาดจีนสำเร็จ พร้อมเพิ่มความเข้มงวดในการป้องกันเชื้อโควิดปนเปื้อนในผลไม้ไทยส่งออก เพื่อให้ผู้บริโภคมั่นใจว่าสินค้าเกษตรไทยมีมาตรการคุมเข้มการป้องกันก
" เกษตรฯ เคลียร์ทาง ปลดล็อกปัญหาทุเรียนไทยในตลาดจีน "
ดร.ทองเปลว กองจันทร์ ปลัดกระทรวงเกษตรและสหกรณ์ เปิดเผยว่า สืบเนื่องจากการตรวจพบโควิดบนบรรจุภัณฑ์ทุเรียนไทยในมณฑลเจียงซี ซึ่งเป็นการสุ่มตรวจเชื้อตามปกติในพื้นที่ และส่งผลให้สำนักงานป้องกันและควบคุมการแพร่ระบาดของโรคโควิด-19 แขวงซงโจว เขตไป๋หยุน นครกว่างโจว ออกประกาศเกี่ยวกับการระงับทุเรียนไทยที่มีแหล่งผลิตในบางพื้นที่ของไทย ไม่ให้เข้ามาจำหน่ายในพื้นที่ซึ่งมีตลาดเจียงหนานเป็นตลาดค้าส่งขนาดใหญ่และตลาดอื่น ๆ เนื่องจากพบความเชื่อมโยงจากกรณีของมณฑลเจียงซี จึงได้มอบหมายให้ นายระพีภัทร์ จันทรศรีวงศ์ รองปลัดกระทรวงเกษตรและสหกรณ์ รับผิดชอบประเด็นดังกล่าว โดยสั่งการให้ทูต/กงสุลเกษตรในจีนประสานงานแก้ไขปัญหาและติดตามสถานการณ์อย่างต่อเนื่อง จนมีการยกเลิกประกาศฯ สามารถปลดล็อคการระงับการจำหน่ายในตลาดเจียงหนาน นครกว่างโจวได้สำเร็จ
ล่าสุดเมื่อวันที่ 17 สิงหาคม 2564 ตลาดค้าส่งผักและผลไม้เจียงหนาน นครกว่างโจว ซึ่งเป็นตลาดผักผลไม้ที่ใหญ่ที่สุดทางตอนใต้ของจีน ได้ออกประกาศการกลับมาดำเนินการปกติ ไม่มีการห้ามสินค้าผลไม้ไทยมาจำหน่ายในตลาด แต่จะอนุญาตให้สินค้าผลไม้ที่มีรับรองครบเท่านั้นถึงจะเข้าตลาดได้ คือ ใบรับรองการผ่านพิธีการศุลกากร ใบตรวจสอบกักกัน ใบรับรองการฆ่าเชื้อ และผลการตรวจโควิด ทั้งนี้ ขอให้ผู้ประกอบการอย่าหลงเชื่อข่าวลือ (fake news)
นอกจากนี้ นายระพีภัทร์ จันทรศรีวงศ์ รองปลัดกระทรวงเกษตรและสหกรณ์ ได้เตรียมนัดหมายหารือทวิภาคีกับฝ่ายจีนเพื่อหารือร่วมกันแก้ไขปัญหาและผลักดันผลไม้ไทยสู่ตลาดจีน พร้อมทั้งได้แจ้งให้ผู้ประกอบการและทุกฝ่ายที่เกี่ยวข้องของไทยเพิ่มความเข้มงวดในการป้องกันเชื้อโควิดปนเปื้อนในผลไม้ไทยส่งออกต้องทำการฆ่าเชื้ออย่างรัดกุมและมีประสิทธิภาพ เพื่อให้ผู้บริโภคมั่นใจว่าสินค้าเกษตรไทยมีมาตรการคุมเข้มการป้องกันการปนเปื้อนเชื้อโควิดตั้งแต่ต้นทาง
วันพุธที่ 6 กรกฎาคม 2565
รัฐบาลสนับสนุนผู้ประกอบการโรงแรมรักษามาตรฐานราคาและบริการที่พักในแหล่งท่องเที่ยวสำคัญ พร้อมวางแนวทางจูงใจคนไทยเดินทางท่องเที่ยวต่อเนื่อง
รัฐบาลสนับสนุนผู้ประกอบการโรงแรมรักษามาตรฐานราคาและบริการที่พักในแหล่งท่องเที่ยวสำคัญ พร้อมวางแนวทางจูงใจคนไทยเดินทางท่องเที่ยวต่อเนื่อง
วันที่ 6 ก.ค. 2565 น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า นายอนุทิน ชาญวีรกูล รองนายกรัฐมนตรีและรมว.สาธารณสุข ในฐานะรองนายกรัฐมนตรีที่กำกับกระทรวงการท่องเที่ยวและกีฬา ได้ให้นโยบายกับหน่วยงานที่เกี่ยวข้องว่าในช่วงการฟื้นฟูภาคการท่องเที่ยว และนักท่องเที่ยวชาติทยอยเดินทางเข้าประเทศไทยมากขึ้นต่อเนื่อง ให้กำหนดแนวทางร่วมกับผู้ประกอบการในการดูแลเรื่องของราคาที่พัก การบริการต่างๆ ให้อยู่ในมาตรฐาน โดยเฉพาะสำหรับนักท่องเที่ยวต่างชาติ เพราะมาตรฐานทั้งราคา บริการ มีผลต่อแบรนด์ด้านการท่องเที่ยวของประเทศ
ทั้งนี้ นายพิพัฒน์ รัชกิจประการ รมว.การท่องเที่ยวและกีฬา และการท่องเที่ยวแห่งประเทศไทย(ททท.) เตรียมหารือกับผู้ประกอบการโรงแรมในจังหวัดต่างๆ รวมถึงสมาคมโรงแรมแห่งประเทศไทยในเรื่องการกำหนดราคาที่พัก ซึ่งในช่วงเกิดการแพร่ระบาดของโควิด19 ทุกพื้นที่ได้จัดรายการลดราคาลงมากเพื่อดึงดูดนักท่องเที่ยวชาวไทย รวมถึงพื้นที่ท่องเที่ยวที่เดิมเน้นตลาดต่างชาติ เช่น แหล่งท่องเที่ยวอันดามัน ภูเก็ต กระบี่ พังงา หรือเกาะสมุย เกาะเต่า เกาะพะงัน ในจ.สุราษฎร์ธานี
น.ส.ไตรศุลี กล่าวว่า เพื่อให้นักท่องเที่ยวไทยยังเดินทางท่องเที่ยวในแหล่งท่องเที่ยวอันดามัน รวมถึงจ.สุราษฎร์ธานี อย่างต่อเนื่อง แต่รักษามาตรฐานราคาสำหรับตลาดนักท่องเที่ยวต่างชาติ กระทรวงการท่องเที่ยวฯ และ ททท. จะหารือกับผู้ประกอบการเกี่ยวกับการกำหนดราคาแยกระหว่างราคาสำหรับต่างชาติและคนไทย ไม่คิดราคาเดียวเหมือนในอดีต
“ในช่วงที่ภาคท่องเที่ยวยังอยู่ในช่วงการฟื้นฟู ยังต้องสนับสนุนการเดินทางท่องเที่ยวของคนไทย กระทรวงการท่องเที่ยวฯ และ ททท.จะหารือกับผู้ประกอบการเพื่อให้ดันราคาสำหรับต่างชาติกลับไปที่ราคาเดิมก่อนเกิดโควิด19 เพื่อรักษามาตรฐานทั้งเรื่องราคาและบริการสำหรับตลาดต่างชาติเพราะถือการรับรู้ต่อแบรนด์การท่องเที่ยวของประเทศ ส่วนราคาสำหรับคนไทยนั้นให้คงราคาที่เคยลดลงมาในช่วงโควิด19 ไว้เพื่อรักษาโมเมนตัมการเดินทางของคนในประเทศไว้” น.ส.ไตรศุลี กล่าว
น.ส.ไตรศุลี กล่าวว่า จากที่รัฐบาลได้ออกมาตรการเพื่อสนับสนุนการเดินทางท่องเที่ยวในประเทศผ่านโครงการเราเที่ยวด้วยกัน เฟส4 ส่วนขยาย รวม 1.5 ล้านสิทธิ หลังจากได้เปิดให้ลงทะเบียนเพื่อจองห้องพักตั้งแต่วันที่ 1 ก.ค. 2565 เป็นต้นมา ได้มีผู้ลงทะเบียนใช้สิทธิแล้วประมาณ 363,500 สิทธิ ณ เวลา 11.00 น. ของวันนี้( 6 ก.ค.) มีสิทธิห้องพักคงเหลือประมาณ 1,136,500 สิทธิ และสิทธิตั๋วเครื่องบินเหลือ 276,504 สิทธิ
วันจันทร์ที่ 19 กรกฎาคม 2564
กระทรวงยุติธรรม โดยกรมสอบสวนคดีพิเศษ เผย ชุดพาลีปราบยาโชว์ผลงานจับนักค้ายาเสพติดร่วมกันฟอกเงิน 5 ราย ยึดทรัพย์ได้กว่า 500 ล้านบาท หลังพบพิรุธเงินเข้าออกบัญชีผิดปกติ
กระทรวงยุติธรรม โดยกรมสอบสวนคดีพิเศษ เผย ชุดพาลีปราบยาโชว์ผลงานจับนักค้ายาเสพติดร่วมกันฟอกเงิน 5 ราย ยึดทรัพย์ได้กว่า 500 ล้านบาท หลังพบพิรุธเงินเข้าออกบัญชีผิดปกติ เตรียมขยายผลเครือข่ายนำตัวมาดำเนินคดี
จากกรณี ปฏิบัติการพาลีปราบยา ยึดทรัพย์เครือข่ายยาเสพติด เครือข่ายนางสาวดอกไม้ (นามสมมติ) ซึ่งเดือนสิงหาคม 2563 เจ้าหน้าที่ได้ทำการตรวจค้นเป้าหมาย 5 จุด พร้อมยึดอายัดทรัพย์สินหลายรวมมูลค่ากว่า 500 ล้านบาท ก่อนจะขยายผลเส้นทางการเงินพบว่า มีนาย ด. (นามสมมติ) และนาย น. ร่วมกันสมคบกันกระทำความผิดเกี่ยวกับยาเสพติดและสมคบกันฟอกเงิน โดยพบผู้เกี่ยวข้องกับเครือข่ายนี้อีก 5 ราย เจ้าหน้าที่จึงขอศาลออกหมายจับผู้ต้องหาทั้งสิ้น 7 ราย นั้น
พ.ต.ท.กรวัชร์ ปานประภากร อธิบดีกรมสอบสวนคดีพิเศษ เปิดเผยว่า วันที่ 15 ก.ค. 2564 ที่ผ่านมา ได้มอบหมายให้นายวรพจน์ ไม้หอม รองผู้อำนวยการกองปฏิบัติการคดีพิเศษภาค พร้อมคณะพนักงานสอบสวนคดีพิเศษ ดำเนินการจับกุมผู้ต้องหา 5 ราย ในความผิดฐานสมคบและร่วมกันฟอกเงิน ตามพระราชบัญญัติป้องกันและปราบปรามการฟอกเงิน พ.ศ. 2542 และสนับสนุน หรือช่วยเหลือผู้กระทำความผิดฐานสมคบกันกระทำความผิดเกี่ยวกับยาเสพติด และร่วมกันหรือสมคบกันฟอกเงิน อันเป็นความผิดตามพระราชบัญญัติมาตรการในการปราบปรามผู้กระทำความผิดเกี่ยวกับยาเสพติด พ.ศ. 2542
จากนั้นเจ้าหน้าที่นำตัวผู้ต้องหาและทนายความ รวม 7 ราย ตรวจคัดกรองหาเชื้อโควิด-19 และสารเสพติดจากเส้นผมและปัสสาวะ ซึ่งผลปรากฏไม่พบเชื้อแต่อย่างใด ก่อนพนักงานสอบสวนจะดำเนินการแจ้งข้อกล่าวหาพร้อมสอบคำให้การผู้ต้องหา โดยแยกห้องสอบสวนผู้ต้องหาคนละ 1 ห้อง ตามมาตรการป้องกันการแพร่ระบาดของเชื้อโควิด-19 ซึ่งในขั้นตอนการพิมพ์ลายนิ้วมือผู้ต้องหาได้จัดให้เจ้าหน้าที่สวมชุดป้องกันการแพร่ระบาด (PPE) เพื่อความปลอดภัยในการปฏิบัติงาน จากนั้นพนักงานสอบสวนคดีพิเศษได้ขอฝากขังผู้ต้องหาทั้งหมดต่อศาล ซึ่งศาลอนุญาตให้ประกันตัวผู้ต้องหาจำนวน 3 ราย รายที่ 2 ที่ 4 ที่ 5 และไม่อนุญาตให้ประกัน 2 รายเนื่องจากมียอดเงินเข้าบัญชีจำนวนผิดวิสัยของบุคคลทั่วไป เกรงว่าจะหลบหนีหรือไม่ยุ่งเหยิงกับพยานหลักฐาน จึงนำตัวส่งเรือนจำพิเศษกรุงเทพทันที
พ.ต.ท.กรวัชร์ เปิดเผยอีกว่า นายสมศักดิ์ เทพสุทิน รัฐมนตรีว่าการกระทรวงยุติธรรม ได้กำชับให้ กรมสอบสวนคดีพิเศษ ขยายผลเส้นทางการเงินเครือข่ายผู้ค้ายาเสพติด นายทุน และผู้บงการอยู่เบื้องหลังทั้งหมด เพื่อตัดวงจรการเงินด้วยการยึดทรัพย์ตามนโยบายของรัฐบาล โดยหลังจากนี้พนักงานสอบสวนคดีพิเศษ จะดำเนินการสอบสวนหาพยานหลักฐาน เพื่อดำเนินคดีกับเครือข่ายนี้ต่อไป
วันอังคารที่ 19 ตุลาคม 2564
ก.แรงงาน ประชุมคณะกรรมการกองทุนกำลังใจฯ กับกระทรวงแรงงาน
. .
วันที่ 19 ตุลาคม 2564 นายบุญชอบ สุทธมนัสวงษ์ ปลัดกระทรวงแรงงาน และ พลอากาศโท สมคิด สุขบาง กรมวังผู้ใหญ่ประจำ 908 (รองประธานกรรมการ) ร่วมเป็นประธานการประชุมคณะกรรมการกองทุนกำลังใจในพระดำริ พระเจ้าหลานเธอพระองค์เจ้าพัชรกิติยาภา เพื่อแจ้งผลการดำเนินงานที่ผ่านมา ข้อบังคับ และระเบียบของกองทุนฯ รวมถึงพิจารณาเรื่อง อาชีพใหม่ การฝึกอาชีพที่น่าสนใจเท่าที่ปฏิบัติได้ในเรือนจำยุคโควิด-19 การพัฒนาและจำหน่ายผลิตภัณฑ์ การปันผลให้ผู้ต้องขังที่เป็นระบบมากขึ้น และเงื่อนไขการรับทุนประกอบอาชีพภายหลังการปล่อย โดยมีนางจิรภา สินธุนาวา ผู้ตรวจราชการกระทรวงยุติธรรม (รองประธานกรรมการ) นายไพโรจน์ โชติกเสถียร อธิบดีกรมการจัดหางาน นางดรุณี นิธิทวีกุล รองอธิบดีกรมพัฒนาฝีมือแรงงาน นางบุปผล พันธุ์เพ็ง รองเลขาธิการสำนักงานประกันสังคม และผู้แทนจากหน่วยงานที่เกี่ยวข้องเข้าร่วมการประชุม ณ ห้องประชุมประสงค์ รณะนันท์ ชั้น 5 อาคารกระทรวงแรงงาน
วันอาทิตย์ที่ 19 กันยายน 2564
ต.นาโพธิ์กลาง ต้นแบบใช้ “ธรรมนูญตำบลสู้ภัยโควิด 19” แห่งแรกในไทย
กระทรวงสาธารณสุข ชื่นชมตำบลนาโพธิ์กลาง อำเภอโขงเจียม จังหวัดอุบลราชธานี ต้นแบบใช้ “ธรรมนูญตำบลสู้ภัยโควิด 19” รับมือการแพร่ระบาดโควิด 19 ระดับชุมชนอย่างเข้มแข็ง เน้นการมีส่วนร่วม กำหนดเป็นแนวทางให้คนในชุมชนนำไปใช้ปฏิบัติ ทำให้ควบคุมสถานการณ์ได้ ไม่พ
กระทรวงสาธารณสุข ชื่นชมตำบลนาโพธิ์กลาง อำเภอโขงเจียม จังหวัดอุบลราชธานี ต้นแบบใช้ “ธรรมนูญตำบลสู้ภัยโควิด 19” รับมือการแพร่ระบาดโควิด 19 ระดับชุมชนอย่างเข้มแข็ง เน้นการมีส่วนร่วม กำหนดเป็นแนวทางให้คนในชุมชนนำไปใช้ปฏิบัติ ทำให้ควบคุมสถานการณ์ได้ ไม่พบผู้ติดเชื้อเพิ่ม
วันนี้ (20 กันยายน 2564) ที่กระทรวงสาธารณสุข จ.นนทบุรี นายแพทย์เกียรติภูมิ วงศ์รจิต ปลัดกระทรวงสาธารณสุข กล่าวว่าสถานการณ์การแพร่ระบาดของโรคโควิด 19 ในประเทศไทยที่ผ่านมามีการกระจายไปในหลายพื้นที่ ทั้งกทม. ปริมณฑล และในต่างจังหวัด ทำให้ทุกพื้นที่ต้องบริหารจัดการ เตรียมความพร้อมรับมือทั้งการป้องกัน ควบคุมโรค และการให้การดูแลรักษาหากพบผู้ติดเชื้อ โดยชุมชนตำบลนาโพธิ์กลาง อำเภอโขงเจียม จังหวัดอุบลราชธานี ตระหนักและหารือร่วมกับทุกภาคส่วน หามาตรการป้องกันการแพร่ระบาดในพื้นที่และแนวทางการแก้ไขปัญหา จึงได้ประกาศใช้ “ธรรมนูญตำบลนาโพธิ์กลาง ว่าด้วยมาตรการไวรัสโคโรนา 2019(โควิด 19) พ.ศ. 2563” เป็นแห่งแรกในประเทศไทย เพื่อกำหนดเป็นกติกาหรือข้อตกลงร่วมกันของชุมชนในการสู้ภัยโควิด 19 ซึ่งได้ขยายผลไปยังตำบล อำเภอ และจังหวัดใกล้เคียงในพื้นที่เขตสุขภาพที่ 10 ด้วย
นายแพทย์เกียรติภูมิกล่าวว่า การดำเนินงานป้องกันควบคุมโรคโควิด 19 โดยธรรมนูญตำบลว่าด้วยมาตรการไวรัสโคโรนา 2019 หรือ ธรรมนูญตำบลสู้ภัยโควิด 19 ของพื้นที่ ต.นาโพธิ์กลาง มุ่งเน้นการมีส่วนร่วมทั้งชุมชน บ้าน วัด โรงเรียน ส่วนราชการและเอกชน กำหนดแนวทางให้คนในชุมชนยอมรับเป็นกติกาและนำไปใช้ปฏิบัติโดยทันที ซึ่งประกาศใช้อย่างเป็นทางการตั้งแต่วันที่ 7 เมษายน 2563 โดยผู้นำชุมชน ทำให้ประชาชนในตำบลรับทราบแนวปฏิบัติ ซึ่งประกอบด้วยมาตรการต่างๆ อาทิ การเว้นระยะห่างในชุมชน, การจัดบริการร้านอาหาร, การขออนุญาตกำนันหรือผู้ใหญ่บ้านเพื่อเข้า-ออกตำบลเมื่อเข้ามาขายของในพื้นที่, กรณีเดินทางมาจากต่างจังหวัด ต้องรายงานตัวต่อกำนันหรือผู้ใหญ่บ้าน โดยมีอาสาสมัครสาธารณสุขประจำหมู่บ้าน (อสม.)
เป็นต้นผู้สนับสนุนให้คำแนะนำการปฏิบัติตัวอย่างถูกต้อง และการกักตัวในสถานที่กักตัวของชุมชน ในช่วงที่รัฐบาลมีนโยบายส่งผู้ติดเชื้อกลับไปรักษาที่ภูมิลำเนา เป็นต้น ซึ่งมีบทลงโทษสำหรับผู้ที่ไม่ปฏิบัติตามอย่างชัดเจน
“ขอชื่นชมทีมตำบลนาโพธิ์กลางทุกภาคส่วน ที่ดำเนินการดูแลประชาชนในพื้นที่ในช่วงสถานการณ์การระบาดของโรคโควิด 19 ได้อย่างเข้มแข็ง ประสบความสำเร็จในการควบคุมป้องกันโควิด และเป็นต้นแบบให้กับพื้นที่อื่นๆ ได้ศึกษาและนำไปใช้ ” นายแพทย์เกียรติภูมิกล่าว
ด้านนายแพทย์ทวีศิลป์ วิษณุโยธิน ผู้ตรวจราชการกระทรวงสาธารณสุขเขตสุขภาพที่ 10 กล่าวว่า สำหรับสถานการณ์การติดเชื้อโควิด 19 ของตำบลนาโพธิ์กลาง พบผู้ติดเชื้อในเดือนเมษายน 2563 จำนวน 1 ราย เดินทางกลับจากการทำงานที่สนามมวยลุมพินีในช่วงที่มีการระบาด ส่วนปี 2564 พบผู้ติดเชื้อในพื้นที่ 15 ราย นำเข้า 85 ราย รวมทั้งสิ้น 100 ราย นอกจากนี้มีกลุ่มที่กลับจากต่างประเทศ กรุงเทพ และปริมณฑล รายงานตัว จำนวน308 ราย ทุกรายไม่พบเชื้อ ด้วยมาตรการธรรมนูญตำบลที่เข้มแข็งทำให้ควบคุมสถานการณ์ได้และไม่พบผู้ติดเชื้อเพิ่ม
**************************************** 19 กันยายน 2564
วันเสาร์ที่ 9 กรกฎาคม 2565
รัฐบาลเชิญชวนประชาชนร่วมงดเหล้าเข้าพรรษา ตามคำขวัญนายกรัฐมนตรีในวันงดดื่มสุราแห่งชาติ “ปลอดเหล้า ปลอดโรค ปลอดภัย ห่างไกลโควิด-19”
รัฐบาลเชิญชวนประชาชนร่วมงดเหล้าเข้าพรรษา ตามคำขวัญนายกรัฐมนตรีในวันงดดื่มสุราแห่งชาติ “ปลอดเหล้า ปลอดโรค ปลอดภัย ห่างไกลโควิด-19” ลดค่าใช้จ่าย สุขภาพดี มีภูมิคุ้มกันโรค
วันที่9ก.ค. 2565น.ส.ไตรศุลีไตรสรณกุลรองโฆษกประจำสำนักนายกรัฐมนตรีกล่าวว่าเนื่องในโอกาสเทศกาลเข้าพรรษาปี2565ที่จะเริ่มตั้งแต่วันที่14ก.ค.เป็นต้นไปรัฐบาลขอเชิญชวนประชาชนร่วม“งดเหล้าเข้าพรรษา”ซึ่งเป็นกิจกรรมการรณรงค์เพื่อการลดดื่มแอลกอฮอล์ที่ภาครัฐและองค์กรภาคประชาสังคมดำเนินมามาตั้งแต่ปี2546โดยในปีนี้พล.อ.ประยุทธ์จันทร์โอชานายกรัฐมนตรีและรมว.กลาโหมก็ได้มอบคำขวัญเนื่องในวันงดดื่มสุราแห่งชาติซึ่งตรงกับวันเข้าพรรษาของทุกปีเพื่อเป็นส่วนหนึ่งของการรณรงค์ว่า“ปลอดเหล้าปลอดโรคปลอดภัยห่างไกลโควิด-19”
“รัฐบาลขอเชิญชวนประชาชนลดละเลิกการดื่มเครื่องดื่มแอลกอฮอล์ในช่วงเข้าพรรษาด้วยวิธี1ลด3เพิ่มคือลดการดื่มเครื่องดื่มแอลกอฮอล์เพิ่มเงินในกระเป๋าเพิ่มภูมิคุ้มกันร่างกายและเพิ่มความสุขในครอบครัว”น.ส.ไตรศุลีกล่าว
น.ส.ไตรศุลีกล่าวว่านายกรัฐมนตรีและรัฐบาลให้ความสำคัญกับนโยบายการควบคุมเครื่องดื่มแอลกอฮอล์ผ่านนโยบายและมาตรการต่างๆซึ่งสอดคล้องกับเป้าหมายการพัฒนาที่ยังยืนแห่งสหประชาชาติ(SDGs)เพื่อให้ทุกประเทศตระหนักถึงผลกระทบจากการดื่มเครื่องดื่มแอลกอฮอล์ระดับสูงจะเป็นอุปสรรคต่อการพัฒนาประเทศได้
ขณะที่องค์การอนามัยโลก(WHO)ก็มีกรอบมาตรให้ประเทศสมาชิกนำไปปฏิบัติเพื่อสร้างสังคมปลอดภัยจากปัญหาการดื่มแอลกอฮอล์เช่นควบคุมและจำกัดการเข้าถึงควบคุมพฤติกรรมการขับขี่หลังการดื่มคัดกรองและบำบัดรักษาผู้มีปัญหาจากสุราควบคุมการโฆษณาส่งเสริมการขายการให้ทุนสนับสนุนและการดำเนินการผ่านระบบภาษี
น.ส.ไตรศุลีกล่าวว่าประเทศไทยได้ขับเคลื่อนนโยบายลดการดื่มแอลกอฮอล์ผ่านคณะกรรมการควบคุมเครื่องดื่มแอลกอฮอล์กระทรวงสาธารณสุขซึ่งขณะนี้คณะกรรมการฯอยู่ในขั้นตอนเตรียมแผนปฏิบัติการและกฎหมายและเสนอเข้าสู่ที่ประชุมคณะรัฐมนตรี(ครม.)อนุมัติและดำเนินการตามขั้นตอนเพื่อมีผลบังคับต่อไปประกอบด้วยร่างแผนปฏิบัติการด้านควบคุมเครื่องดื่มแอลกอฮอล์ระดับชาติระยะที่2 (พ.ศ. 2565 – 2570)และร่างพระราชบัญญัติควบคุมเครื่องดื่มแอลกอฮอล์(ฉบับที่..)พ.ศ.....
—————-
วันพฤหัสบดีที่ 4 สิงหาคม 2565
รัฐมนตรี อว. ปาฐกถาพิเศษในงานสัมมนา “การสร้างเสริมความรู้ระบอบประชาธิปไตยอันมีพระมหากษัตริย์ทรงเป็นประมุขในสถานศึกษา”
รัฐมนตรี อว. ปาฐกถาพิเศษในงานสัมมนา “การสร้างเสริมความรู้ระบอบประชาธิปไตยอันมีพระมหากษัตริย์ทรงเป็นประมุขในสถานศึกษา”
เมื่อวันที่ 21 กรกฎาคม 2565 ศ.(พิเศษ) ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม (รมว.อว.) ให้เกียรติรับเชิญเป็นประธานในการเปิดการสัมมนาและปาฐกถาพิเศษในหัวข้อเรื่อง “การสร้างเสริมความรู้ระบอบประชาธิปไตยอันมีพระมหากษัตริย์ทรงเป็นประมุขในสถานศึกษา” จัดโดย คณะกรรมาธิการการพัฒนาการเมืองและการมีส่วนร่วมของประชาชน วุฒิสภา ร่วมกับมหาวิทยาลัยราชภัฏราชนครินทร์ ในโอกาสนี้ รศ. ดร.ดวงพร ภู่ผะกา อธิการบดีมหาวิทยาลัยราชภัฏราชนครินทร์ นายเสรี สุวรรณภานนท์ ประธานคณะกรรมาธิการการพัฒนาการเมืองและการมีส่วนร่วมของประชาชน และนายจเด็จ อินสว่าง รองประธานคณะกรรมาธิการ ให้การต้อนรับ ณ อาคารราชนครินทร์ ชั้น 5 มหาวิทยาลัยราชภัฏราชนครินทร์ จังหวัดฉะเชิงเทรา
รมว.อว. กล่าวปาฐกถาพิเศษ ใจความโดยสังเขปว่า พระมหากษัตริย์ไทยมีบทบาทสำคัญ เป็นขวัญกำลังใจ เป็นที่ปรึกษา เป็นผู้แนะนำในยามที่บ้านเมืองเกิดปัญหา พระมหากษัตริย์จะทรงยืนตระหง่านเป็นหลักให้ประชาชนยึด ทรงใช้ศิลปะในการปกครองประเทศ ไม่ได้จำกัดบทบาทเพียงแค่ในพระราชวัง โดยการปกครองประเทศของพระมหากษัตริย์ไทย ผมขอเรียกว่า “ราชประศาสนศาสตร์” เพราะหากพระเจ้าอยู่หัวทรงให้ความรู้ ให้แนวคิด และได้ลงมานำประชาชนจะประสบความสำเร็จ ประชาชนคนไทยต้องตระหนักว่าเรามีความโชคดีที่ได้มีสถาบันพระมหากษัตริย์ที่เข้มแข็ง และเป็นที่ยอมรับภายใต้ระบอบการปกครองที่ประชาชนคนไทยทุกคนควรให้ความภาคภูมิใจ
ด้าน รศ. ดร.ดวงพร อธิการบดีมหาวิทยาลัยราชภัฏราชนครินทร์ กล่าวแสดงความยินดีที่ทางมหาวิทยาลัยได้มีส่วนร่วมในการผนึกกำลังสร้างเสริมความรู้เกี่ยวกับระบอบประชาธิปไตยอันมีพระมหากษัตริย์ทรงเป็นประมุข พร้อมเป็นส่วนหนึ่งในการร่วมพัฒนาระบอบการปกครองนี้ในสถานศึกษาให้เป็นที่ประจักษ์ต่อไป และในส่วนของนายเสรี ประธานคณะกรรมาธิการการพัฒนาการเมืองฯ กล่าวว่า วัตถุประสงค์ในการจัดสัมมนานี้เพื่อรับฟังข้อมูล องค์ความรู้ ประสบการณ์ ข้อคิดเห็น และข้อเสนอแนะ เพื่อคณะกรรมาธิการการพัฒนาการเมืองและการมีส่วนร่วมของประชาชน วุฒิสภาจะได้นำความรู้และข้อคิดเห็นในวันนี้ ไปสังเคราะห์ให้ได้แนวทางที่จะพัฒนาองค์ความรู้ที่จะนำไปถ่ายทอดในระบบการศึกษาให้ประชาชนทุกภาคส่วนตระหนักถึงความรู้ในสิทธิ หน้าที่ เคารพในความเห็นต่าง และที่สำคัญที่สุดคือการคำนึงถึงประโยชน์ของประเทศชาติและส่วนรวมเป็นสำคัญ
วันจันทร์ที่ 8 สิงหาคม 2565
ธ.ก.ส. ชวนช้อปผลไม้สดคุณภาพดีจากภาคเหนือ พร้อมส่งฟรีถึงหน้าบ้าน
ธ.ก.ส. สนับสนุนช่องทางการจำหน่ายสินค้าแก่เกษตรกร วิสาหกิจชุมชนและผู้ประกอบการ SMEs เกษตร รวมถึงผู้บริโภคได้รับสินค้าคุณภาพดีจากสวนของเกษตรกรโดยตรง ธ.ก.ส. ชวนช้อปผลไม้คุณภาพจากภาคเหนือ พร้อมจัดส่งสินค้าถึงหน้าบ้านท่าน
นายสมเกียรติ กิมาวหา รองผู้จัดการธนาคารเพื่อการเกษตรและสหกรณ์การเกษตร (ธ.ก.ส.) กล่าวว่า เพื่อสนับสนุนช่องทางการจำหน่ายสินค้าแก่เกษตรกร วิสาหกิจชุมชนและผู้ประกอบการ SMEs เกษตร รวมถึงผู้บริโภคได้รับสินค้าคุณภาพดีจากสวนของเกษตรกรโดยตรง ธ.ก.ส. ชวนช้อปผลไม้คุณภาพจากภาคเหนือ พร้อมจัดส่งสินค้าถึงหน้าบ้านท่าน ไม่ว่าจะเป็นส้มโอหลากหลายสายพันธุ์ จากอำเภอเวียงแก่น จังหวัดเชียงราย พันธุ์ทองดี กล่องละ 10 กก. ราคาเพียง 300 บาท และพันธุ์ขาวใหญ่ กล่องละ 10 กก. ราคาเพียง 400 บาท ลำไยพรีเมียมจากกลุ่มแปลงใหญ่ลำไย ตำบลป่าไหน่ อำเภอพร้าว จังหวัดเชียงใหม่ ตะกร้าละ 3 กก. ราคาเพียง 250 บาท และลำไยคุณภาพจากกลุ่มแปลงใหญ่ลำไย ตำบลป่าไหน่ อำเภอพร้าว กลุ่มแปลงใหญ่ลำไยตำบลชมภู และกลุ่มแปลงใหญ่ลำไยตำบล ท่ากว้าง อำเภอสารภี จังหวัดเชียงใหม่ ตะกร้าละ 5 กก. ราคาเพียง 260 บาท สั่งซื้อได้เลยผ่านเพจ Facebook: Page สำนักงานเกษตร จังหวัดเชียงใหม่ และแอปพลิเคชัน Line: @018drpli ตั้งแต่บัดนี้จนถึง 30 กันยายนนี้ พร้อมจัดส่งฟรีถึงบ้าน
วันอังคารที่ 29 มีนาคม 2565
กระทรวงคมนาคม และการรถไฟแห่งประเทศไทย ขอเชิญชวนคนไทยนั่งรถไฟฟ้าชานเมืองสายสีแดงมาเที่ยวงานสัปดาห์หนังสือแห่งชาติครั้งที่ 50
และสัปดาห์หนังสือนานาชาติ ครั้งที่ 20 ระหว่างวันที่ 26 มีนาคม - 6 เมษายน 2565 ณ สถานีกลางบางซื่อ
กระทรวงคมนาคม และการรถไฟแห่งประเทศไทย (รฟท.) กระทรวงคมนาคมเชิญชวนคนไทยนั่งรถไฟฟ้าชานเมืองสายสีแดงเที่ยวงานสัปดาห์หนังสือแห่งชาติครั้งที่ 50 และสัปดาห์หนังสือนานาชาติ ครั้งที่ 20 ระหว่างวันที่ 26 มีนาคม - 6 เมษายน 2565 ณ สถานีกลางบางซื่อ
ร่วมลุ้นรับของที่ระลึกควรค่าแก่การสะสมจาก รฟท. เพียงกดติดตามเฟซบุ๊คเพจ ทีมพีอาร์การรถไฟแห่งประเทศไทย เพจ Bang Sue Grand Station สถานีกลางบางซื่อ และ YOUTUBE การรถไฟแห่งประเทศไทย OFFICIAL พร้อมกับแสดงบัตรประชาชนหน้างาน ก็จะได้รับของที่ระลึก ลิมิเต็ด เอดิชัน อาทิ โปสเตอร์ ก- ฮ ฉันรัก รฟท. เวอร์ชั่นพิเศษในโอกาสครบรอบ 126 ปี รฟท. พวงกุญแจสุดพิเศษรูปนาฬิกาสถานีกลางบางซื่อ ไม้บรรทัดหัวรถจักร 6 แบบ ข้าวผัดรถไฟ และบิ๊กเซอร์ไพรส์ต่างๆ ในงานมากมาย จำกัดรับสิทธิ์ของที่ระลึก 1 คนต่อชิ้นต่อวันเท่านั้น
สำหรับรายละเอียดกิจกรรมการรับของที่ระลึก
วันอังคารที่ 29 มีนาคม 2565 แวะเช็คอิน…เยี่ยมชมนิทรรศการ ก.ไก่- ฮ.นกฮูก ฉันรัก ❤️ รฟท. บริเวณประตู 1 สถานีกลางบางซื่อ รับโปสเตอร์ ก- ฮ ฉันรัก รฟท. เวอร์ชั่นพิเศษในโอกาสครบรอบ 125 ปี รฟท.และงานสัปดาห์หนังสือ ที่สถานีกลางบางซื่อ
** สงวนสิทธิ์คนละ 1 ชิ้นต่อวัน แสดงบัตรประชาชนหน้างานเพื่อเป็นหลักฐานเข้าร่วมกิจกรรมและรับของที่ระลึกภายในบูธนิทรรศการของรฟท.
** แต่ละวัน ของที่ระลึกที่จะแจกให้กับผู้เข้าร่วมกิจกรรม จะไม่ซ้ำกัน
รฟท. จะแจ้งให้ทราบก่อนล่วงหน้า 1 วัน ในเวลา 18.00 น. ทางเพจทีมพีอาร์รฟท.
วันพุธที่ 20 กรกฎาคม 2565
โฆษกรัฐบาลป้อง “บิ๊กตู่” โต้เพื่อไทย ก้าวไม่พ้น “ทักษิณ” เหน็บนายว่าขี้ข้าพลอย ออกโรงป้องผู้นำตัวจริง ชี้หนทางกลับบ้านต้องมาต่อสู้คดี
โฆษกรัฐบาลป้อง “บิ๊กตู่” โต้เพื่อไทย ก้าวไม่พ้น “ทักษิณ” เหน็บนายว่าขี้ข้าพลอย ออกโรงป้องผู้นำตัวจริง ชี้หนทางกลับบ้านต้องมาต่อสู้คดี
วันที่ 20 กรกฎาคม 2565 นายธนกร วังบุญคงชนะ โฆษกประจำสำนักนายกรัฐมนตรี เปิดเผยถึงกรณีที่นายชลน่าน ศรีแก้ว หัวหน้าพรรคเพื่อไทย ระบุใคร ๆ ก็อยากกลับบ้านและมั่นใจว่าประชาชนค่อนประเทศต้อนรับนายทักษิณกลับบ้าน ว่า ไม่แปลกที่นายชลน่าน จะไม่รู้ว่าควรใช้กลไกใดในการกลับมา เพราะรู้อยู่แก่ใจว่านายทักษิณเป็นนักโทษหนีคดี ดังนั้นหนทางเดียวเท่านั้นคือการกลับมาต่อสู้คดีในประเทศ จึงเฉไฉไปว่านายทักษิณเป็นผู้ลี้ภัยทางการเมืองจึงมีสิทธิตามกฎหมาย ส่วนความมั่นใจว่าประชาชนค่อนประเทศพร้อมต้อนรับนายทักษิณนั้น คงเป็นความรู้สึกของนายชลน่านและพรรคเพื่อไทยเพียงฝ่ายเดียว เพราะเชื่อว่าคนไทยจำนวนไม่น้อยเช่นกันที่เห็นธาตุแท้ของนายทักษิณแล้ว
ส่วนกรณีที่นายอนุสรณ์ เอี่ยมสะอาด สมาชิกพรรคเพื่อไทย ออกมาสมทบว่า พลเอก ประยุทธ์ จันทร์โอชา นายกรัฐมนตรี และ รมว.กลาโหม ไม่สามารถควบคุมอารมณ์ จวนตัวนอกสคริปต์จนเสียทรงไปพาดพิงอดีตนายกรัฐมนตรี ทำให้นายทักษิณต้องออกมาพูดผ่านรายการแคร์ คิด เคลื่อน ไทย ทางเฟซบุ๊ก CARE ว่า สุดท้ายพรรคเพื่อไทยก็ก้าวข้ามนายทักษิณไม่พ้น เพราะทุกลมหายใจเข้าออกคือนายทักษิณเท่านั้น เข้าทำนองนายว่าขี้ข้าพลอย ดาหน้าออกมาปกป้องผู้นำตัวจริงกันขนานใหญ่ แต่ลืมไปว่าคนของตัวเองใช้วาจาส่อเสียด ประชดประชัน เปรียบเปรยแบบไม่น่าฟังในการอภิปราย จึงจำเป็นต้องอธิบายให้เกิดความชัดเจน ส่วนข้อแนะนำที่ให้นายกรัฐมนตรีก้าวข้ามนายทักษิณ และควรตั้งสติเตรียมตัวตอบคำถามฝ่ายค้านที่จะใช้เวลาอภิปรายถึง 30 ชั่วโมงนั้น เชื่อว่านายกรัฐมนตรีไม่รู้สึกหวั่นไหวอะไรกับคำพูดของนายอนุสรณ์ เพราะเป็นสไตล์ของคนเพื่อไทยที่ชอบสวมบทบาทนักสร้างวาทกรรม ปั้นคำพูดที่สวยหรูหรือคำขู่เป็นประจำอยู่แล้ว
วันอาทิตย์ที่ 25 กรกฎาคม 2564
กลับบ้านได้นะ! ผู้ติดเชื้อโควิด-19 ใน กทม. และปริมณฑล อยากกลับไปรักษาที่ภูมิลำเนา แจ้ง สปสช.
....
ผู้ติดเชื้อโควิด-19 ในเขต กทม. และปริมณฑล จำนวนมากที่ยังไม่ได้เข้าสู่ระบบการรักษา สามารถเดินทางกลับไปรักษาตัวที่ภูมิลำเนาได้นะครับ โดยแจ้งความประสงค์ที่สายด่วน 1330 กด 15 หรือที่ เว็บไซต์https://crmdci.nhso.go.th/
.
โดยจะต้องเป็นผู้ติดเชื้อสีเขียว คือไม่มีอาการ หรือมีเพียงเล็กน้อย อาการคงที่ สามารถเดินทางได้ และจังหวัดปลายทางยินยอมรับ ซึ่งที่ผ่านมา มีผู้ติดเชื้อที่เดินทางกลับไปรักษาที่ภูมิลำเนาแล้วกว่า 1,000 ราย
.
ขั้นตอน คือ เมื่อผู้ติดเชื้อแจ้งความประสงค์แล้ว สปสช. จะประสานจังหวัดปลายทาง เพื่อส่งผู้ป่วยเข้ารักษาที่ รพ. หรือ รพ.สนามในจังหวัดนั้น โดยค่าใช้จ่ายในการเดินทางนั้น รพ. จะเป็นผู้ดูแลและเบิกจ่ายกับ สปสช.
.
ส่วนมาตรการในการเคลื่อนย้าย เป็นไปตามข้อกำหนดของกรมควบคุมโรคและสถาบันการแพทย์ฉุกเฉินแห่งชาติ เช่น มีอุปกรณ์กั้นผู้ติดเชื้อกับคนขับ ภายในรถนั่งที่เว้นที่ ถ้าเป็นรถตู้ให้นั่งได้ไม่เกิน 5 คน มีแพทย์วีดิโอคอลให้คำปรึกษา รวมถึงมีอาหารและเครื่องดื่มให้ผู้ติดเชื้อ ระหว่างการเดินทางครับ
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันอาทิตย์ที่ 5 ธันวาคม 2564
นายกรัฐมนตรีและภริยาเป็นประธานในพิธีสงฆ์เจริญพระพุทธมนต์และทำบุญตักบาตร​ เนื่องในวันคล้ายวันพระบรมราชสมภพพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร 5 ธ.ค.2564
นายกรัฐมนตรีและภริยา เป็นประธานในพิธีสงฆ์เจริญพระพุทธมนต์และทำบุญตักบาตร เนื่องในวันคล้ายวันพระบรมราชสมภพพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร 5 ธ.ค. 2564
นายกรัฐมนตรีและภริยา เป็นประธานพิธีสงฆ์เจริญพระพุทธมนต์และทำบุญตักบาตร เนื่องในวันคล้ายวันพระบรมราชสมภพพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร 5 ธ.ค. 2564
วันนี้ (5 ธ.ค. 64) เวลา 07.30 น. พลเอก ประยุทธ์ จันทร์โอชา นายกรัฐมนตรี และนางนราพร จันทร์โอชา ภริยา เป็นประธานในพิธีสงฆ์เจริญพระพุทธมนต์และทำบุญตักบาตร เนื่องในวันคล้ายวันพระบรมราชสมภพพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร วันชาติ และวันพ่อแห่งชาติ 5 ธันวาคม 2564 ณ ท้องสนามหลวง โดยมีประธานองคมนตรีและภริยา คณะองคมนตรีและภริยา ประธานรัฐสภา ประธานศาลฎีกาและภริยา ประธานวุฒิสภา ประธานองค์กรตามรัฐธรรมนูญและภริยา รองนายกรัฐมนตรีและภริยา หน่วยราชการในพระองค์ เลขาธิการนายกรัฐมนตรี ผู้ว่าราชการกรุงเทพมหานครและภริยา ผู้บัญชาการเหล่าทัพและภริยา และผู้บัญชาการตำรวจแห่งชาติและภริยา ร่วมในพิธี
นายธนกร วังบุญคงชนะ โฆษกประจำสำนักนายกรัฐมนตรี เผยลำดับพิธีดังนี้
เมื่อนายกรัฐมนตรีและภริยา เดินทางถึงปะรำพิธีบริเวณท้องสนามหลวง พระสงฆ์จำนวน 10 รูปขึ้นนั่งอาสน์สงฆ์ นายกรัฐมนตรีจุดธูปเทียนบูชาพระรัตนตรัย จุดธูปเทียนเครื่องทองน้อยหน้าพระบรมฉายาลักษณ์พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เจ้าหน้าที่อาราธนาศีล พระสงฆ์ให้ศีล จบ สวดพระพุทธมนต์
จากนั้น ประธานองคมนตรีและภริยา คณะองคมนตรีและภริยา นายกรัฐมนตรีและภริยา ประธานรัฐสภา ประธานศาลฎีกาและภริยา ประธานวุฒิสภา ประธานองค์กรตามรัฐธรรมนูญและภริยา รองนายกรัฐมนตรีและภริยา หน่วยราชการในพระองค์ ถวายเครื่องไทยธรรม แด่พระสงฆ์จำนวน 10 รูป แล้ว นายกรัฐมนตรีถวายผ้าไตรจำนวน 10 ไตร พระสงฆ์สดัปกรณ์ อนุโมทนา นายกรัฐมนตรีกรวดน้ำรับพร กราบลาพระรัตนตรัย ถวายความเคารพพระบรมฉายาลักษณ์พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
จากนั้น นายกรัฐมนตรีและภริยา พร้อมผู้เข้าร่วมพิธี ร่วมตักบาตรพระสงฆ์และสามเณร จำนวน 89 รูป โดย แบ่งพระสงฆ์เป็นสาย สายละหกรูป เสร็จพิธี
----------------------
วันเสาร์ที่ 13 สิงหาคม 2565
โฆษกรัฐบาลเผย "คลัง" เคาะแล้ววันลงทะเบียนบัตรคนจนรอบใหม่ตามข้อสั่งการ "นายกฯ"  เริ่ม 5 ก.ย – 19 ต.ค 65  คาดมีผู้ลงทะเบียนเพิ่มขึ้นเป็น 15-16 ล้านคน
โฆษกรัฐบาลเผย "คลัง" เคาะแล้ววันลงทะเบียนบัตรคนจนรอบใหม่ตามข้อสั่งการ "นายกฯ"  เริ่ม 5 ก.ย – 19 ต.ค 65  คาดมีผู้ลงทะเบียนเพิ่มขึ้นเป็น 15-16 ล้านคน
วันนี้ (13 สิงหาคม 2565) นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า รัฐบาลภายใต้การนำ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มุ่งมั่นแก้ไขปัญหายกระดับคุณภาพชีวิตให้ประชาชนมีความเป็นอยู่ที่ดีขึ้น โดยเฉพาะผู้มีรายได้น้อยให้สามารถช่วยเหลือตัวเองได้อย่างเข้มแข็ง ที่ผ่านมารัฐบาลได้ออกมาตรการช่วยเหลือผ่านมาตรการและโครงการต่างๆ มากมาย ส่งผลต่อความพึงพอใจของประชาชนเป็นอย่างมาก ซึ่งอีกหนึ่งมาตรการที่เห็นผลเป็นรูปธรรม ประชาชนได้รับผลประโยชน์โดยตรงคือ บัตรสวัสดิการแห่งรัฐ หรือบัตรคนจนที่เปิดให้ผู้มีรายได้น้อยลงทะเบียนเพื่อรับสวัสดิการผ่านบัตรสวัสดิการแห่งรัฐ
โดยครั้งนี้ กระทรวงการคลัง กำหนดระยะเวลาเริ่มเปิดรับลงทะเบียนตั้งแต่วันที่ 5 กันยายน – 19 ตุลาคม 2565 ตามช่องทางเว็บไซต์ของกระทรวงการคลัง https://บัตรสวัสดิการแห่งรัฐ.mof.go.th หรือ http://welfare.mof.go.th และการลงทะเบียน ณ หน่วยงานรับลงทะเบียนในพื้นที่ทั่วประเทศ ได้แก่ สำนักงานคลังจังหวัด ที่ว่าการอำเภอทุกอำเภอ สำนักงานเขตกรุงเทพมหานคร สำนักงานเมืองพัทยา สาขาธนาคารเพื่อการเกษตรและสหกรณ์การเกษตร (ธ.ก.ส.) สาขาธนาคารออมสิน และสาขาธนาคารกรุงไทย จํากัด (มหาชน) (ธนาคารกรุงไทยฯ) ส่วนรายละเอียด หลักเกณฑ์ต่างๆ ประชาชนสามารถดูได้ทางเว็บไซต์ https://บัตรสวัสดิการแห่งรัฐ.mof.go.th หรือ http://welfare.mof.go.th หรือสอบถามหน่วยงานของรัฐดังข้างต้น
โฆษกประจำสำนักนายกรัฐมนตรีกล่าวต่อไปว่า สำหรับสิทธิประโยชน์จะมีการปรับปรุงให้มีความเป็นธรรมทั่วถึงระหว่างคนในเมืองและต่างจังหวัดมากขึ้น ขณะเดียวกันจะพิจารณาเพิ่มสิทธิประโยชน์ให้สอดคล้องกับค่าครองชีพที่เพิ่มในปัจจุบัน ขณะที่ผู้ที่ใช้บัตรสวัสดิการฯ เดิม ไม่ต้องกังวล ขณะนี้ยังใช้สิทธิ์ได้ตามปกติ จนกว่าจะมีบัตรสวัสดิการรอบใหม่ ที่เป็นบัตรประชาชนมาแทน คาดว่าบัตรคนจนรอบใหม่ จะมีผู้ลงทะเบียนเพิ่มขึ้นจากปัจจุบันเล็กน้อย 13 ล้านคน เพิ่มเป็น 15-16 ล้านคน ซึ่งเป็นไปตามภาวะเศรษฐกิจที่ได้รับผลกระทบจากโควิด
"การยกระดับคุณภาพชีวิตผู้มีรายได้น้อย โดยใช้มาตรการความช่วยเหลือด้านการเงินผ่านบัตรสวัสดิการแห่งรัฐ ทำให้ผู้มีรายได้น้อยเข้าถึงแหล่งเงินทุนในระบบ และการเข้าถึงสิ่งจำเป็นพื้นฐานต่อการพัฒนาคุณภาพชีวิต ถือเป็นการบูรณาการเพื่อแก้ไขปัญหาความยากจนและลดความ เหลื่อมล้ำ ภายใต้บริบทการดำเนินนโยบายสาธารณะ ที่สอดรับยุทธศาสตร์ชาติ 20 ปี (พ.ศ.2561 – 2580) ยืนยันรัฐบาลให้ความสำคัญกับประชาชน ไม่เคยทอดทิ้งประชาชน มุ่งมั่นตั้งใจเดินหน้าแก้ไขปัญหา โดยไม่ทิ้งใครไว้ข้างหลัง" นายธนกรฯ ย้ำ
วันศุกร์ที่ 12 พฤศจิกายน 2564
ผู้ช่วยรัฐมนตรีประจำกระทรวงวัฒนธรรม ร่วมหารือกับ นายอมรภัทร ชมรัตน์ Managing Director NEXT STEP และคณะ
ผู้ช่วยรัฐมนตรีประจำกระทรวงวัฒนธรรม ร่วมหารือกับ นายอมรภัทร ชมรัตน์ Managing Director NEXT STEP และคณะ
วันที่ ๑๒ พฤศจิกายน ๒๕๖๔ เวลา ๑๐.๐๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม มอบหมาย นายปรเมศวร์ งามพิเชษฐ์ ผู้ช่วยรัฐมนตรีประจำกระทรวงวัฒนธรรม ร่วมหารือกับ นายอมรภัทร ชมรัตน์ Managing Director NEXT STEP และคณะผู้แทน NEXT STEP (บริษัท เนกซ์สเตป จำกัด) ในโอกาสเข้านำเสนอโครงการรายการ "Thainess" และแนวทางความร่วมมือระหว่าง เนกซ์สเตป กับกระทรวงวัฒนธรรม ในระยะสั้น และระยะยาว และแนวทางการสนับสนุนวัฒนธรรม และค่านิยมของไทย ผ่านเนื้อหารายการ เพื่อสร้าง Soft power ให้กับประเทศไทย ผ่านช่องทางสื่อ "Thainess" โดยมี นางสาวนวลวรรณ ดาระสวัสดิ์ ผู้เชี่ยวชาญเฉพาะด้านนโยบายและยุทธศาสตร์ และเจ้าหน้าที่ที่เกี่ยวข้องเข้าร่วม ณ ห้องรับรอง ชั้น ๗ อาคารวัฒนธรรมวิศิษฏ์ กระทรวงวัฒนธรรม
วันพฤหัสบดีที่ 25 สิงหาคม 2565
สภาฯผ่านกฎหมายป้องกันทำผิดซ้ำแล้ว! ผอ.กิจการยุติธรรม เผย รอกฎหมายประกาศในราชกิจจานุเบกษา มีผลบังคับใช้เมื่อพ้น 90 วัน เตรียม ทำกฎหมายลูก -​สร้างความเข้าใจ ต่อไป
พันตำรวจโท พงษ์ธร ธัญญสิริ ผู้อำนวยการสำนักงานกิจการยุติธรรม  กล่าวว่า สภาผู้แทนราษฏร ได้มีมติเห็นชอบการแก้ไขเพิ่มเติมร่างพระราชบัญญัติมาตรการป้องกันการกระทำความผิดซ้ำในความผิดเกี่ยวกับเพศหรือที่ใช้ความรุนแรง ของวุฒิสภา เรียบร้อยแล้ว
วันที่ 24 สิงหาคม 2565 พันตำรวจโท พงษ์ธร ธัญญสิริ ผู้อำนวยการสำนักงานกิจการยุติธรรม กล่าวว่า สภาผู้แทนราษฏร ได้มีมติเห็นชอบการแก้ไขเพิ่มเติมร่างพระราชบัญญัติมาตรการป้องกันการกระทำความผิดซ้ำในความผิดเกี่ยวกับเพศหรือที่ใช้ความรุนแรง ของวุฒิสภา เรียบร้อยแล้ว ซึ่งขั้นตอนต่อไปทางรัฐสภา จะส่งร่างพระราชบัญญัติฯ ให้สำนักเลขาธิการคณะรัฐมนตรี เพื่อดำเนินการตามขั้นตอนการทูลเกล้าทูลกระหม่อมถวายเพื่อพระมหากษัตริย์ทรงลงพระปรมาภิไธย และประกาศในราชกิจจานุเบกษา ทั้งนี้ จะมีผลบังคับใช้เมื่อพ้นกำหนด 90 วัน นับจากวันประกาศในราชกิจจานุเบกษา
"ร่างพระราชบัญญัติฉบับนี้ มีทั้งหมด 43 มาตรา มีหลักการที่สําคัญ 3 ประการ ได้แก่ 1.การสร้างความปลอดภัยให้สังคม และประชาชน 2. การแก้ไขฟื้นฟูผู้กระทําความผิด และ 3.การคุ้มครองสิทธิเสรีภาพของผู้ต้องคําสั่งตามกฎหมาย โดยการผลักดันกฎหมายป้องกันการกระทําความผิดซ้ำ เพื่อช่วยสร้างความปลอดภัยให้กับประชาชน โดยยึดประโยชน์ของประชาชนเป็นที่ตั้ง ในการช่วยทําให้ผู้หญิงปลอดภัยจากบุคคลอันตราย ช่วยป้องกันเหตุอุกฉกรรจ์สะเทือนขวัญไม่ให้เกิดขึ้นซ้ำอีก" พันตำรวจโท พงษ์ธร กล่าว
พันตำรวจโท พงษ์ธร กล่าวอีกว่า กฎหมายฉบับนี้ จะมีความสําคัญอย่างยิ่ง ต่อการพัฒนาระบบป้องกันอาชญากรรม ด้วยการแก้ไขฟื้นฟูและเฝ้าระวัง ซึ่งเป็นร่างกฎหมายฉบับแรก ที่รัฐบาลขับเคลื่อน เพื่อทําให้สังคม และประชาชนรู้สึกปลอดภัยจากบุคคลอันตรายมากยิ่งขึ้น รวมถึงเป็นการปฏิรูปกระบวนการยุติธรรม ให้มีความทันสมัยตามหลักสากล ซึ่งร่างกฎหมายดังกล่าวนี้ ได้กําหนดให้มีมาตรการพิเศษทางกฎหมายและทางปฏิบัติ เพื่อใช้บังคับกับผู้กระทําความผิด 3 กลุ่ม ได้แก่ 1.คดีเพศ 2.คดีชีวิตและร่างกาย และ 3. คดีเรียกค่าไถ่ โดยมุ่งเน้นการใช้มาตรการที่เหมาะสมกับการแก้ไขฟื้นฟูและรักษาผู้กระทําความผิด มากกว่าการลงโทษ
พันตำรวจโท พงษ์ธร กล่าวต่อว่า ส่วนการใช้มาตรการแก้ไขฟื้นฟูผู้กระทําความผิดและมาตรการทางการแพทย์ จะต้องดำเนินการตามขั้นตอน อีกทั้งต้องได้รับการวินิจฉัยจากแพทย์อย่างน้อย 2 คน และต้องได้รับการยินยอมรับการรักษาฟื้นฟูจากผู้ต้องขังด้วยตามหลักสิทธิมนุษยชน โดยการรักษาจะมีด้วยกันหลายวิธี ทั้งใช้ยาและไม่ใช้ยา เช่น การใช้ยาโดยการฉีดและการกิน การบําบัดด้วยจิต การทําหัตถการต่าง ๆ เป็นต้น จึงไม่ได้มีแค่การ“ฉีดฝ่อ”เท่านั้น ซึ่งจะรักษาด้วยวิธีการใดนั้น ทางแพทย์จะเป็นผู้ประเมินอาการ วินิจฉัย และลงความเห็นทุกครั้ง
ผู้อำนวยการสำนักงานกิจการยุติธรรม กล่าวอีกว่า เพื่อให้การบังคับใช้กฎหมายมีประสิทธิภาพและสามารถป้องกันไม่ให้มีการทําความผิดซ้ำอีก ทางกระทรวงยุติธรรม จะมีการเตรียมความพร้อมรองรับ อาทิ การจัดทำกฎหมายลูก การเตรียมสถานที่ บุคลากร เครื่องมือ การสร้างความรู้ความเข้าใจให้ผู้มีหน้าที่รับผิดชอบดําเนินการด้วยความระมัดระวัง ใช้กฎหมายเท่าที่จําเป็น รัดกุม และเป็นธรรม รวมถึงแนวปฏิบัติต่างๆ ซึ่งสำนักงานกิจการยุติธรรม จะได้ร่วมกับหน่วยงานที่เกี่ยวข้องเร่งดำเนินการในเรื่องนี้ต่อไป
วันอังคารที่ 15 มีนาคม 2565
กรมการขนส่งทางบก ลงโทษคนขับรถทัวร์ชนตอม่อใต้สะพานที่สระบุรี สั่งเพิกถอนใบอนุญาตขับรถสาธารณะ และถอนรถออกจากใบอนุญาตประกอบการขนส่ง
พร้อมดำเนินการตามกฎหมายกับผู้ประกอบการ
จากกรณีที่รถทัวร์โดยสารสายกรุงเทพฯ - สุวรรณภูมิ (ร้อยเอ็ด) เกิดอุบัติเหตุพุ่งชนตอม่อสะพานต่างระดับตลิ่งชัน บริเวณทางหลวงแผ่นดินหมายเลข 2 ถนนมิตรภาพ ขาเข้ากรุงเทพฯ หน้าห้างโรบินสัน สาขาสระบุรี เมื่อวันที่ 12 มีนาคม 2565 จนเป็นเหตุให้มีผู้บาดเจ็บและเสียชีวิตจำนวนมาก ซึ่งผลการสอบสวนของเจ้าหน้าที่ตำรวจ นายนรินทร์ศาสตร์ หงษา พนักงานขับรถ ให้การสารภาพว่าได้เสพสารเสพติดก่อนปฏิบัติหน้าที่ขับรถโดยสาร สำนักงานขนส่งจังหวัดสระบุรีจึงได้สั่งเพิกถอนใบอนุญาตเป็นผู้ขับรถขับรถสาธารณะ เนื่องจากมีความผิดฐานใช้ยาเสพติดให้โทษ ตามมาตรา 127 ทวิ แห่งพระราชบัญญัติการขนส่งทางบก พ.ศ. 2522 ประกอบกับเป็นการขับรถโดยไม่คำนึงถึงความปลอดภัย ก่อให้เกิดอุบัติเหตุร้ายแรงเป็นเหตุทำให้มีผู้บาดเจ็บและเสียชีวิตจำนวนมากและได้ดำเนินการเพิกถอนรถคันดังกล่าวออกจากใบอนุญาตประกอบการขนส่งด้วยรถโดยสารประจำทางแล้ว พร้อมนี้ได้เรียกบริษัท ขนส่ง จำกัด ในฐานะผู้ได้รับใบอนุญาตประกอบการขนส่งมาดำเนินการพิจารณาลงโทษฐานไม่ควบคุมกำกับดูแลผู้ขับรถให้ปฏิบัติตามข้อกำหนดว่าด้วยความปลอดภัยในการขนส่งตามที่กำหนดในกฎกระทรวง ตามมาตรา 36 แห่งพระราชบัญญัติการขนส่งทางบก พ.ศ. 2522 และให้พิจารณาดำเนินการลงโทษตามสัญญาเข้าร่วมบริการของบริษัท สหพันธ์ ร้อยเอ็ดทัวร์ จำกัด ต่อไป
ทั้งนี้ กรมการขนส่งทางบกได้จัดทีมผู้เชี่ยวชาญด้านความปลอดภัย ลงพื้นที่ตรวจสอบความพร้อมของรถโดยสารและการดำเนินการของบริษัท สหพันธ์ ร้อยเอ็ดทัวร์ จำกัด รถร่วมบริการของ บริษัท ขนส่ง จำกัด ซึ่งเป็นผู้ได้รับใบอนุญาตประกอบการขนส่งที่วิ่งรับส่งผู้โดยสารในเส้นทางดังกล่าว จำนวน 8 คัน เพื่อตรวจสอบมาตรฐานการบริหารจัดการในการขนส่งผู้โดยสาร ความพร้อมของพนักงานขับรถ ความพร้อมของผู้ประจำรถ การดูแลบำรุงรักษารถ ให้เป็นไปตามกฎระเบียบที่กรมการขนส่งทางบกกำหนด เพื่อความปลอดภัยของผู้ใช้บริการต่อไป
วันพฤหัสบดีที่ 30 มิถุนายน 2565
​แรงงานกีบหมูเฮ! รมว.เฮ้ง รุกเสิร์ฟงานประจำ
เมื่อวันที่ 29 มิถุนายน 2565 นายสุชาติ ชมกลิ่น รัฐมนตรีว่าการกระทรวงแรงงาน มอบหมายกรมการจัดหางานลงพื้นที่ ชุมชนซอยกีบหมู สุเหร่าคลองหนึ่ง แขวงบางชัน เขตคลองสามวา กรุงเทพมหานคร เพื่อให้บริการจัดหางานและส่งเสริมการประกอบอาชีพอิสระ แก่แรงงานรับจ้างอิสระ
นายสุชาติ กล่าวว่า สำหรับวิถีชีวิตชุมชนซอยกีบหมูจะมีแรงงานช่างที่มีฝีมือ และคนหางานมารอรับจ้างทำงานรายวันเช่นนี้มามากกว่า 10 ปี โดยส่วนใหญ่เป็นช่างก่อสร้าง มีทั้งช่างปูน ช่างไม้ ช่างเชื่อม ช่างปูกระเบื้อง ช่างสี กรรมกรชาย-หญิง คนยกของ คนทำความสะอาด รายได้ต่อวันเริ่มต้นที่ 500 – 1,000 บาทต่อวัน ช่างเชื่อมมีรายได้สูงที่สุด ส่วนกรรมกรหญิงรายได้จะต่ำที่สุด โดยทุกวัน เวลา ตี 5 – 8 โมงเช้า จะมีแรงงานคนไทยอย่างน้อย 100 คน มารวมกลุ่มรอผู้จ้างงานบริเวณตลาดกีบหมู เพื่อต่อรอง เจรจา หากตกลงกันได้นายจ้างจะรับไปทำงานในพื้นที่กรุงเทพมหานคร และจังหวัดใกล้เคียง เช่น นนทบุรี สมุทรปราการ ชลบุรี ซึ่งปัจจุบันชุมชนซอยกีบหมูมีแรงงานช่างและคนหางานเพิ่มขึ้นอย่างมาก ทำให้แรงงานในพื้นที่มีรายได้ไม่แน่นอน ตามงานที่มีในแต่ละวัน ซึ่งแรงงานนอกระบบเหล่านี้ หากวันไหนไม่มีงานจะไม่มีเงิน และยังไม่มีสวัสดิการด้านอื่นรองรับอย่างเงินชดเชยกรณีว่างงาน หรือค่ารักษาพยาบาล
“พล.อ.ประยุทธ์ จันทร์โอชา นายกรัฐมนตรี และ พล.อ.ประวิตร วงษ์สุวรรณ รองนายกรัฐมนตรี ซึ่งกำกับดูแลกระทรวงแรงงาน ห่วงใยแรงงานนอกระบบอย่างมาก โดยเฉพาะชุมชนกีบหมูที่เป็นแหล่งรวมของแรงงานก่อสร้างชาวไทยมาอย่างยาวนานซึ่งในขณะที่ช่างก่อสร้างในชุมชนดังกล่าวเพิ่มขึ้นและงานไม่เพียงพอกับคนหางานแต่ภาคอุตสาหกรรมในประเทศไทย และต่างประเทศกลับขาดแคลนแรงงานช่างที่มีฝีมือ โดยเฉพาะสาขาช่างเชื่อม ผมจึงมอบหมายกรมการจัดหางานลงพื้นที่ให้บริการจัดหางานสร้างโอกาสการมีงานทำให้คนหางาน”รัฐมนตรีว่าการกระทรวงแรงงาน กล่าว
ด้านนายไพโรจน์ โชติกเสถียร อธิบดีกรมการจัดหางาน กล่าวว่า เจ้าหน้าที่ของเราได้เข้าไปแนะนำบริการต่าง ๆ ของกรมการจัดหางาน ณ ชุมชน ซอยกีบหมู ที่อยู่ในพื้นที่รับผิดชอบของสำนักงานจัดหางานกรุงเทพมหานครพื้นที่ 5 ซึ่งมีทั้งการให้บริการจัดหางานในประเทศที่ปัจจุบันมีตำแหน่งงานว่าง จำนวน 161,895 อัตรา โดยตำแหน่งงานที่มีความใกล้เคียงกับงานที่คนหางานย่านซอยกีบหมูสามารถทำได้จะมีทั้งแรงงานด้านการผลิต แรงงานทั่วไป และแรงงานด้านการประกอบ รวมทั้งตั้งโต๊ะลงทะเบียนรับสมัครผู้ที่สนใจไปทำงานต่างประเทศ ผ่านเว็บไซต์ toea.doe.go.th เพื่อไปทำงานภาคก่อสร้างที่ประเทศซาอุดีอาระเบีย เกาหลีใต้ ไต้หวัน หรืองานภาคเกษตร ที่ประเทศอิสราเอล สวีเดน ฟินแลนด์ และเกาหลีใต้ นอกจากนี้ยังมีกิจกรรมส่งเสริมการประกอบอาชีพอิสระ ที่ลงทุนน้อย ทำง่ายรายได้ดี สำหรับคนหางานที่รักอิสระไม่ต้องการทำงานประจำ แต่ต้องการหารายได้เสริม
“กรมการจัดหางาน รับข้อสั่งการรัฐมนตรีสุชาติ ทำงานเชิงรุกลงพื้นที่ซอยกีบหมู เพื่อเปิดโอกาสให้คนหางาน ได้เข้าถึงตำแหน่งงาน เพื่อนำไปสู่การมีงานทำ มีรายได้ มีคุณภาพชีวิตที่ดี ตามที่ท่านรัฐมนตรีเน้นย้ำมาโดยตลอดว่าคนไทยที่ต้องการทำงานต้องได้รับโอกาส สามารถเข้าถึงการจ้างงานที่สะดวกรวดเร็ว เพื่อให้มีรายได้เลี้ยงดูตนเองและครอบครัว” อธิบดีกรมการจัดหางาน กล่าว
นางชุดา ชัยสิริพานิช แรงงานรับจ้างอิสระ ย่านซอยกีบหมู กล่าวว่า ตนมีความสนใจอาชีพอิสระ ประเภทการทำอาหาร ต้องการให้รัฐมีเงินทุนสำหรับแรงงานนอกระบบได้กู้ยืม ซึ่งเจ้าหน้าที่กรมการจัดหางานได้แนะนำกองทุนเพื่อผู้รับงานไปทำที่บ้าน และเงื่อนไขสำหรับการกู้ยืมให้ตนทราบ